לנג (קרחון)

קרחון לנג (Lang Glacier) הוא קרחון יבשתי באורך 6.6 קילומטר ברכס האלפים הברניים בקנטון ואלה שבשווייץ. הקרחון מתחיל במעבר לטשנליקה וזורם לאורך עמק לטשן, בין ההרים זאטלהורן ושנייהורן מדרום מזרח וההרים גרוסהורן ולטשנטל ברייטהורן מצפון מערב. מי הפשרת השלגים של הקרחון מתנקזים על ידי נהר לונצה (Lonza) לאורך עמק לטשן אל נהר הרון. שטחו הכולל של הקרחון הוא 10.1 קמ"ר. קישורים חיצוניים קרחון לנג במנטר הקרחונים השווייצרי